Velite (αντιτορπιλικό)

Το Velite ήταν ένα από τα δεκαεννέα αντιτορπιλικά κλάσης Soldati που ναυπηγήθηκαν για το Ιταλικό Βασιλικό Ναυτικό (Regia Marina) στα τέλη της δεκαετίας του 1930 καθώς και στις αρχές της επόμενης δεκαετίας. Ολοκληρώθηκε στα μέσα του 1942 και ήταν το τελευταίο πλοίο της κλάσης του που παραδόθηκε στο ιταλικό ναυτικό με το οποίο και έδρασε στο πλαίσιο του μαινόμενου Β΄ Παγκοσμίου Πολέμου.

Περιγραφή

Τα αντιτορπιλικά κλάσης Soldati ήταν ελαφρώς βελτιωμένες εκδοχές της προηγούμενης κλάσης Oriani.Brescia, p. 127 Είχαν ολικό μήκος 106,7 m. Το πλάτος τους ήταν 10,15 m και το μέσο βύθισμά τους έφτανε τα 3,15 m, ενώ με πλήρες φορτίο ανέρχονταν σε 4,3 m.Whitley, p. 169 Τα Soldati είχαν εκτόπισμα 1830-1850 t (1800-1820 LT) με κανονικό φορτίο και 2450-2550 t (2410-2510 LT) με πλήρες.Brescia, p. 128 Το πλήρωμα κατά τη διάρκεια του πολέμου ανερχόταν σε 206 αξιωματικούς υπαξιωματικούς και ναύτες.Roberts, p. 300

Σχεδιασμένα για μέγιστη ισχύ 48000 shp και ταχύτητα 34-35 kn σε επιχειρησιακές συνθήκες, τα πλοία της κλάσης αυτής έφτασαν σε ταχύτητες 39-40 kn κατά τη διάρκεια των θαλάσσιων δοκιμών τους, όντας όμως ελαφρώς φορτωμένα. Είχαν ακτίνα δράσης 2340 ναυτικών μιλίων με ταχύτητα πλεύσης 14 kn και 682 ναυτικών μιλίων με ταχύτητα 34 kn.

Ο κύριος οπλισμός αποτελούνταν από τέσσερα πυροβόλα των 120 mm εγκατεστημένα σε ζεύγη σε δύο πυργίσκους, έναν στην πλώρη μπροστά από την υπερκατασκευή, καθώς και έναν ακόμη στην πρύμνη. Υπήρχε επίσης ένα πυροβόλο των 120 mm που μπορούσε να βάλει βλήματα φωτισμού/κατάδειξης στόχων.Fraccaroli, p. 55 Αντιαεροπορική προστασία παρείχαν οκτώ πυροβόλα των 20 mm, ενώ ο οπλισμός συμπληρώνονταν από δύο τρίδυμους τορπιλοσωλήνες των 533 mm εγκατεστημένους στο μέσον του πλοίου. Παρόλο που δεν ήταν εφοδιασμένα με σύστημα σόναρ για ανθυποβρυχιακό πόλεμο, τα πλοία της κλάσης αυτής διέθεταν ζεύγος εκτοξευτών βομβών βυθού. Μπορούσαν επίσης να μεταφέρουν έως και 48 νάρκες.

Επιχειρησιακή ιστορία
Η ναυπήγηση του Velite ξεκίνησε στις 19 Απριλίου 1941 στις εγκαταστάσεις της O.T.O. στο Λιβόρνο. Καθελκύστηκε την 31η Αυγούστου 1941 και παραδόθηκε την 31η Αυγούστου του επόμενου έτους.Whitley 1988, p. 171.

Έπειτα από την ένταξή του σε υπηρεσία το Velite συμμετείχε σε αποστολές συνοδείας νηοπομπών για τον ανεφοδιασμό των δυνάμεων του Άξονα στη Λιβύη και την Τυνησία. Στις 4 Νοεμβρίου 1942 απέπλευσε από τη Νάπολη για να συνοδεύσει μαζί με τα αντιτορπιλικά Maestrale, Grecale, Oriani και Gioberti, καθώς και τα τορπιλοβόλα Clio και Animoso, τα πλοία Giulia, Chisone και Veloce που είχαν για προορισμό τους την Τρίπολη. Παρά τις συνεχείς αεροπορικές επιθέσεις που δέχτηκε η νηοπομπή, ήταν μία από τις τελευταίες που κατάφερε να φθάσει στη Λιβύη χωρίς απώλειες.Giorgio Giorgerini, La guerra italiana sul mare. La marina tra vittoria e sconfitta 1940-1943, p. 532.

Στις 21 Νοεμβρίου, το Velite συνόδευσε μαζί με τα αδελφά Legionario και Bombardiere τα εμπορικά πλοία Monginevro και Sestriere που απέπλευσαν από την Μπιζέρτα με προορισμό τη Νάπολη. Στις 15:04 το τορπίλισε το βρετανικό υποβρύχιο HMS Splendid. Με την πρύμνη του κατεστραμμένη, ρυμουλκήθηκε στη Νάπολη από το Bombardiere.Giorgio Giorgerini, La guerra italiana sul mare. La marina tra vittoria e sconfitta 1940-1943, p. 542 Οι εργασίες για την αποκατάστασή του διήρκεσαν αρκετούς μήνες καθώς η πρύμνη του αντικαταστάθηκε από αυτήν του αντιτορπιλικού Carrista, το οποίο ναυπηγούνταν τότε. Κατά την επισκευή του το Velite εφοδιάστηκε επίσης με ραντάρ τύπου «Gufo».Ct classe Soldati 

Όταν κηρύχθηκε η ανακωχή του Κασιμπίλε, απέπλευσε από τη Λα Σπέτσια μαζί με τον υπόλοιπο στόλο, που αποτελούνταν από τα θωρηκτά Italia, Vittorio Veneto και Roma, τα καταδρομικά Giuseppe Garibaldi, Attilio Regolo, Duca degli Abruzzi, Eugenio di Savoia, Duca d'Aosta, Montecuccoli, καθώς και αριθμό αντιτορπιλικών για να παραδοθεί στους Συμμάχους στη Μάλτα στις 11 Σεπτεμβρίου.Enzo Biagi, La seconda guerra mondiale – parlano i protagonisti, fasc. 9 – L'Italia si arrendeJ. Caruana su Storia Militare n. 204 – settembre 2010, pp. da 48 a 52 Την επομένη ανεφοδιάστηκε με καύσιμα στη Βαλέτα και στις 14 Σεπτεμβρίου εγκατέλειψε το νησί, μαζί με μέρος του ιταλικού στόλου για να φθάσει στην Αλεξάνδρεια δύο μέρες αργότερα.J. Caruana su Storia Militare n. 204 – settembre 2010, pp. 52-53.

Στις 26 Σεπτεμβρίου 1943 απέπλευσε από τον Τάραντα μαζί με το Artigliere και έπειτα από στάση στην Αλεξάνδρεια, μετέφερε πυρομαχικά που προορίζονταν για την πολιορκούμενη από τους Γερμανούς φρουρά του νησιού της Λέρου.

Παραπομπές

Βιβλιογραφία

Εξωτερικοί σύνδεσμοι
  Το Velite στον ιστότοπο του Ιταλικού Πολεμικού Ναυτικού (Marina Militare)

Κατηγορία:Αντιτορπιλικά κλάσης Soldati
Κατηγορία:Ιταλικά αντιτορπιλικά του Β΄ Παγκοσμίου Πολέμου